Kamu bisa jelasin ke aku soal Herotan dalam bahasa melayu?

Herotan ialah pengubahan bentuk asal (atau ciri lain) sesuatu, seperti objek, imej, bunyi atau bentuk gelombang. Herotan biasanya tidak diingini, oleh itu para jurutera berusaha untuk menghapuskan herotan, atau mengurangkannya. Dalam sesetengah keadaan, bagaimanapun, herotan mungkin diingini. Pengheterodinan, satu operasi pemprosesan isyarat yang penting, mencampurkan beberapa isyarat supaya intermodulasi terjadi. Herotan turut digunakan sebagai kesan muzik, terutamanya dengan gitar elektrik.

Penambahan hingar atau isyarat luar lain (dengungan, interferens) tidak dikira sebagai herotan, walaupun kesan herotan pengkuantuman kadang-kala dikira sebagai hingar. Satu ukuran kualiti yang jelas mencerminkan kedua-dua hingar dan herotan ialah nisbah isyarat-kepada-hingar-dan-herotan (SINAD).